CELEX: 62013CN0311
Language: sk
Date: 2013-06-07 00:00:00
Title: Vec C-311/13: Návrh na začatie prejudiciálneho konania, ktorý podal Centrale Raad van Beroep (Holandsko) 7. júna 2013 — O. Tümer/Raad va bestuur van het Uitvoeringsinstituut werknemersverzekeringen

31.8.2013   
            
            
               SK
            
            
               Úradný vestník Európskej únie
            
            
               C 252/20
            
         Návrh na začatie prejudiciálneho konania, ktorý podal Centrale Raad van Beroep (Holandsko) 7. júna 2013 — O. Tümer/Raad va bestuur van het Uitvoeringsinstituut werknemersverzekeringen
   (Vec C-311/13)
   2013/C 252/31
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Centrale Raad van Beroep
   
      Účastníci konania pred vnútroštátnym súdom
   
   
      Navrhovateľ: O. Tümer
   
      Odporca: Raad va bestuur van het Uitvoeringsinstituut werknemersverzekeringen
   
      Prejudiciálna otázka
   
   Má sa smernica 2008/94 (1), osobitne jej články 2, 3 a 4 — aj s ohľadom na právny základ v článku 137 ods. 2 Zmluvy o ES (teraz článok 153 ods. 2 ZFEÚ) —, vykladať v tom zmysle, že bráni takej vnútroštátnej právnej úprave, akou je článok 3 ods. 3 a článok 61 Werkloosheidswet, podľa ktorej sa cudzinec, ktorý je štátny príslušník tretej krajiny a nemá v Holandsku legálny pobyt v zmysle článku 8 písm. a) až e) a l) Vreemdelingenwet 2000, nepovažuje za zamestnanca, hoci sa nachádza v takej situácii ako odvolateľ, ktorý požiadal o dávky v platobnej neschopnosti, z pohľadu súkromného práva ho treba považovať za zamestnanca a spĺňa ostatné požiadavky na poskytnutie týchto dávok?
   
      (1)  Smernica Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa (Ú. v. EÚ L 283, s. 36).